[{"text_idx": "#000001", "text": "Yn Llys y Goron Caernarfon mae troseddwr rhyw, gafodd ei ddal gan griw'n gwisgo mygydau, wedi cael ei garcharu am ddwy flynedd."}, {"text_idx": "#000002", "text": "Clywodd y llys fod Michael Harper, 34 oed o Fangor, yn meddwl ei fod yn cwrdd a\u0302 \"merch\" yng ngorsaf drenau Bangor."}, {"text_idx": "#000003", "text": "Ond yno roedd criw o'r enw Emerald Dragon Anonymous hebryngodd e i'r orsaf heddlu ble cafodd ei arestio."}, {"text_idx": "#000004", "text": "Plediodd yn euog i dair trosedd rhyw a bydd ar y gofrestr troseddwyr rhyw am 10 mlynedd."}, {"text_idx": "#000005", "text": "Dywedodd yr erlynydd Elen Owen fod y criw wedi dal Harper ar 31 Gorffennaf a'i hebrwng i'r Heddlu Trafnidiaeth cyn rhoi disg gyfrifiadurol o'r sgwrs rhwng y dyn a\u0302 \"merch 14 oed\"."}, {"text_idx": "#000006", "text": "Yn yr orsaf heddlu honnodd Harper mai camgymeriad oedd anfon negeseuon at \"Lisa a Chloe\" a'i fod yn bwriadu eu hanfon at oedolyn."}]